คลองเตย ใครๆก็น่าจะเคยได้ยิน ร้านนี้ก็อยู่ตรงป้ายรถเมล์เลย เป็นห้องแถว 2 ห้อง เปิดขายมานานละ กินตั้งแต่เด็กๆ มีข้างนึงขายก๋วยเตี๋ยว อีกข้างขายข้าวหน้าเป็ด ก็โอเคนะ อร่อยทั้งคู่ อ่อลืม ตรงกลางมีติ่มซำด้วย แต่ไม่กิน ก๋วยเตี๋ยวร้านนี้ ปรุงนิดเดียวเลย ใส่พริกก็อร่อยแล้ว คือน้ำแกงหวาน มีรสชาติ ลูกชิ้นทำเอง อร่อย พิเศษ ชามละ 50 บาท มีคนแวะมากินตลอดทั้งวัน ขายดี เป็ดย่างก็อร่อย ใช้ได้ แต่ก๋วยเตี๋ยวร้านนี้แปลกตรงใส่ผักเป็นตำลึง ก็อร่อยไปอีกแบบ สั่งปุ้ปได้ปั้บ ทำเร้ว รสชาติดี ราคาใช้ได้